สวัสดีค่ะพี่ที่เรากำลังคุย ๆ อยู่ พี่เขาโดนรถชนค่ะ (มีพี่ที่ทำงานติดต่อมาแจ้งอีกทีค่ะ) อาการเบื้องต้นที่เช็คในวันแรก ไม่มีกระดูกหักเลยค่ะ แต่มีฟกช้ำตามตัวค่ะ วันที่สองมีเพ้อชื่อญาติ (ข้อมูลอาการสอบถามจากคนที่มาแจ้งอีกทีค่ะ) จึงอยากทราบว่า หากอาการเบื้องต้น เป็นอย่างนี้แล้ว มีโอกาสมากน้อยแค่ไหนคะ ที่จะฟื้นหรือไม่ฟื้น เพราะเราไม่สามารถติดต่อทั้งตัวผู้ป่วยและคนที่แจ้งให้ทราบได้เลยค่ะ
สวัสดีค่ะ การที๋โดนรถชน แล้วมีฟกช้ำตามตัวเพียงอย่างเดียวนั้น ก็อาจจะบอกได้แค่เบื้องต้นว่าเป็นการบาดเจ็บของผิวหนังและเนื้อเยื่อชั้นนอกส่วนจะบาดเจ็บสาหัสคือมีบาดเจ็บของอวัยะภายในร่างกายร่วมด้วยหรือไม่นั้น แพทย์จะทำการตรวจร่างกายเพิ่มเติม ทั้งตรวจร่างกายทางระบบประสาท ระบบกล้ามเนื้อ และตรวจเพิ่มเติมอื่นๆที่มีความเกี่ยวข้องต่อไปดังนั้นการพยากรณ์โรคและการฟื้นตัวจะขึ้นกับความรุนแรงของการบาดเจ็บและอวัยวะที่ได้รับบาดเจ็บ จึงแนะนำการสอบถามกับแพทย์ที่ดูแลผู้ป่วยดูโดยตรงอีกครั้งค่ะ